חוק המועצה הארצית לביטחון תזונתי

{{ח:התחלה}}
{{ח:כותרת|חוק המועצה הארצית לביטחון תזונתי, התשע״א–2011}}

{{ח:פתיח-התחלה}}
{{ח:מאגר|2000342}} {{ח:תיבה|ס״ח תשע״א, 996|חוק המועצה הארצית לביטחון תזונתי|https://fs.knesset.gov.il/18/law/18_lsr_301183.pdf}}; {{ח:תיבה|תשפ״ד, 1492|תיקון מס׳ 13 לחוק הגנת הפרטיות|https://fs.knesset.gov.il/25/law/25_lsr_4810658.pdf}}.
{{ח:סוגר}}
{{ח:מפריד}}

{{ח:סעיף|1|מטרה}}
{{ח:ת}} מטרתו של חוק זה לקדם את הביטחון התזונתי לגבי תושבי ישראל, ברוח כבוד האדם ועקרונות השוויון, הצדק וההגינות, ולשם כך להקים את המועצה הארצית לביטחון תזונתי שתייעץ לשר בנושא זה.

{{ח:סעיף|2|הגדרות}}
{{ח:ת}} בחוק זה –
{{ח:ת|סוג=הגדרה}} ”ביטחון תזונתי“ – האפשרות לצרוך באופן סדיר מזון הכולל את כל רכיבי התזונה הנדרשים להתפתחות תקינה ולבריאות האדם;
{{ח:ת|סוג=הגדרה}} ”המועצה“ – המועצה הארצית לביטחון תזונתי שהוקמה לפי {{ח:פנימי|סעיף 4|סעיף 4}};
{{ח:ת|סוג=הגדרה}} ”תושב“ – מי שהוא תושב לעניין {{ח:חיצוני|חוק הביטוח הלאומי|חוק הביטוח הלאומי [נוסח משולב], התשנ״ה–1995}}, לרבות תושב ישראל באזור כהגדרתו {{ח:חיצוני|חוק הביטוח הלאומי#סעיף 378|בסעיף 378 לחוק האמור}};
{{ח:ת|סוג=הגדרה}} ”השר“ – שר הרווחה והשירותים החברתיים.

{{ח:סעיף|3|גיבוש מדיניות בתחום הביטחון התזונתי}}
{{ח:ת}} השר, בהתייעצות עם שר הבריאות ושר החינוך – כל אחד בתחום האחריות של משרדו, יהיה אחראי לגיבוש המדיניות בתחום הביטחון התזונתי לגבי תושבי ישראל ויביאה לידיעת הממשלה.

{{ח:סעיף|4|הקמת המועצה}}
{{ח:ת}} מוקמת בזה המועצה הארצית לביטחון תזונתי.

{{ח:סעיף|5|תפקידי המועצה}}
{{ח:ת}} המועצה תייעץ לשר בעניינים אלה:
{{ח:תת|(1)}} תכנון מדיניות בתחום הביטחון התזונתי, ובכלל זה תכניות להבטחת ביטחון תזונתי לאוכלוסייה בטווח הקצר ובטווח הארוך;
{{ח:תת|(2)}} פעולות האכיפה, הפיקוח והבקרה שנוקטים כלל הגורמים האחראים לביטחון התזונתי במשרדי הממשלה הנוגעים בדבר;
{{ח:תת|(3)}} בחינת מודלים להשגת ביטחון תזונתי בקרב האוכלוסייה ועריכת מחקרים הנדרשים לשם כך.

{{ח:סעיף|6|מינוי המועצה והרכבה}}
{{ח:תת|(א)}} השר ימנה את חברי המועצה.
{{ח:תת|(ב)}} המועצה תהיה בת 13 חברים, וזה הרכבה:
{{ח:תתת|(1)}} אדם שיש לו מומחיות וידע בתחומי רווחה וחברה שאינו עובד המדינה, והוא יהיה יושב ראש המועצה;
{{ח:תתת|(2)}} שני עובדי משרד הרווחה והשירותים החברתיים;
{{ח:תתת|(3)}} עובד משרד האוצר, לפי המלצת שר האוצר;
{{ח:תתת|(4)}} עובד משרד החינוך, לפי המלצת שר החינוך;
{{ח:תתת|(5)}} שני עובדי משרד הבריאות, לפי המלצת שר הבריאות, שאחד מהם הוא דיאטן והאחר מהנדס מזון;
{{ח:תתת|(6)}} עובד משרד החקלאות ופיתוח הכפר, לפי המלצת שר החקלאות ופיתוח הכפר;
{{ח:תתת|(7)}} עובד המשרד לאזרחים ותיקים, לפי המלצת השר לאזרחים ותיקים;
{{ח:תתת|(8)}} נציג מרכז השלטון המקומי;
{{ח:תתת|(9)}} נציג מקרב ארגונים העוסקים בקידום הביטחון הסוציאלי;
{{ח:תתת|(10)}} איש סגל בעל מומחיות בתחום מדיניות הרווחה, לפי המלצת המועצה להשכלה גבוהה כמשמעותה {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}};
{{ח:תתת|(11)}} כלכלן בעל ניסיון בתחום הביטחון התזונתי.
{{ח:תת|(ג)}} השר ימנה מבין חברי המועצה ממלא מקום ליושב ראש המועצה.
{{ח:תת|(ד)}} בהרכב המועצה יינתן ביטוי הולם לייצוגם של בני שני המינים.
{{ח:תת|(ה)}} הודעה על מינוי המועצה, על הרכבה ועל כל שינוי בהרכבה תפורסם ברשומות.

{{ח:סעיף|7|סייגים למינוי ולכהונה}}
{{ח:ת}} לא ימונה ולא יכהן אדם כחבר המועצה אם מתקיים בו אחד מאלה:
{{ח:תת|(1)}} הוא הורשע בפסק דין סופי בשל עבירה שמפאת מהותה, חומרתה או נסיבותיה הוא אינו ראוי לשמש חבר המועצה;
{{ח:תת|(2)}} הוא עלול להימצא באופן תדיר, במישרין או בעקיפין, במצב של ניגוד עניינים בין תפקידו כחבר המועצה לבין עניין אישי שלו או בין תפקידו כאמור לבין תפקיד אחר שלו; בסעיף זה –
{{ח:תת|סוג=הגדרה}} ”עניין אישי“ – לרבות עניין אישי של קרובו או עניין של גוף שחבר המועצה או קרובו מנהלים או עובדים אחראים בו, או עניין של גוף שיש להם חלק בהון המניות שלו, בזכות לקבל רווחים, בזכות למנות מנהל או בזכות ההצבעה;
{{ח:תת|סוג=הגדרה}} ”קרוב“ – בן זוג, הורה, ילד, אח או אדם אחר הסמוך על שולחנו של חבר המועצה, וכן צאצא או בן זוג של כל אחד מהם, וכן שותף, מעביד או עובד של חבר המועצה.

{{ח:סעיף|8|תקופת כהונה}}
{{ח:ת}} חבר המועצה יתמנה לתקופה של שלוש שנים וניתן לשוב ולמנותו לתקופות כהונה נוספות, ואולם חבר המועצה שהתמנה לפי הוראות {{ח:פנימי|סעיף 6|סעיף 6(ב)(1), (8), (9), (10) או (11)}}, יכול שימונה מחדש לתקופה אחת נוספת של שלוש שנים, וכן ניתן למנותו שוב לאחר הפסקה של שלוש שנים רצופות לפחות.

{{ח:סעיף|9|פקיעת כהונה והשעיה}}
{{ח:תת|(א)}} חבר המועצה יחדל לכהן לפני תום תקופת כהונתו באחת מאלה:
{{ח:תתת|(1)}} הוא התפטר במסירת מכתב התפטרות לשר;
{{ח:תתת|(2)}} הוא חדל להיות עובד המשרד הממשלתי או הגוף שהוא מייצג במועצה;
{{ח:תתת|(3)}} התקיימה בו אחת הנסיבות לפי {{ח:פנימי|סעיף 7|סעיף 7}}, הפוסלות אדם מהיות חבר המועצה.
{{ח:תת|(ב)}} הוגש כתב אישום נגד חבר המועצה בשל עבירה שמפאת מהותה, חומרתה או נסיבותיה הוא אינו ראוי לכהן כחבר המועצה, רשאי השר להשעותו מכהונתו עד לסיום ההליך בעניינו.

{{ח:סעיף|10|העברה מכהונה}}
{{ח:ת}} השר רשאי להעביר את חבר המועצה מכהונתו לפני תום תקופת כהונתו בשל אחת מאלה:
{{ח:תת|(1)}} נבצר ממנו דרך קבע למלא את תפקידו;
{{ח:תת|(2)}} נעדר משלוש ישיבות רצופות או מארבע ישיבות בתוך שנה אחת של המועצה ולא היתה סיבה סבירה להעדרו.

{{ח:סעיף|11|ניגוד עניינים}}
{{ח:תת|(א)}} חבר המועצה יימנע מהשתתפות בדיון ומהצבעה בישיבות המועצה אם הנושא הנדון עלול לגרום לו להימצא, במישרין או בעקיפין, במצב של ניגוד עניינים בין תפקידו כחבר המועצה לבין עניין אישי שלו כהגדרתו {{ח:פנימי|סעיף 7|בסעיף 7}} או לבין תפקיד אחר שלו; חבר המועצה לא יטפל במסגרת תפקידו במועצה בנושא העלול לגרום לו להימצא במצב כאמור גם מחוץ לישיבות המועצה.
{{ח:תת|(ב)}} התברר לחבר המועצה כי נושא הנדון בישיבה או המטופל על ידיו עלול לגרום לו להימצא במצב של ניגוד עניינים כאמור בסעיף קטן (א), יודיע על כך ליושב ראש המועצה, ימסור לו את כל המידע הנוגע לעניין, ויימנע מהשתתפות או מטיפול כאמור בסעיף קטן (א); היה חבר המועצה האמור יושב ראש המועצה – ימסור את ההודעה ואת המידע כאמור לשר.

{{ח:סעיף|12|סדרי עבודת המועצה}}
{{ח:תת|(א)}} יושב ראש המועצה ינהל את ישיבותיה; הוא יזמן את ישיבות המועצה ויקבע את מועדן, מקומן וסדר יומן.
{{ח:תת|(ב)}} המועצה תקיים דיונים פעם בחודשיים לפחות.
{{ח:תת|(ג)}} המועצה תקבע לעצמה את דרכי עבודתה ונהליה, ככל שאלה לא נקבעו בהוראות לפי חוק זה.
{{ח:תת|(ד)}} המניין החוקי בישיבות המועצה הוא רוב חבריה, ובהם יושב ראש המועצה או ממלא מקומו.
{{ח:תת|(ה)}} החלטות המועצה יתקבלו ברוב קולות המשתתפים בהצבעה.

{{ח:סעיף|13|הקמת ועדות}}
{{ח:ת}} המועצה רשאית למנות ועדות מבין חבריה לתקופה שתקבע, לקבוע יושב ראש לוועדה, להעביר לוועדה מתפקידיה ולאצול לה מסמכויותיה, וכן רשאית היא להיעזר במומחים שלא מבין חבריה.

{{ח:סעיף|14|תוקף פעולות}}
{{ח:ת}} קיום המועצה, סמכויותיה ותוקף החלטותיה ופעולותיה לא ייפגעו מחמת שנתפנה מקומו של חבר בה, או מחמת ליקוי במינויו או בהמשך כהונתו, ובלבד שרוב חברי המועצה מכהנים כדין.

{{ח:סעיף|15|החזר הוצאות}}
{{ח:תת|(א)}} חבר המועצה לא יהיה זכאי לקבל גמול בעבור השתתפות בישיבות המועצה או ועדותיה, אך יהיה זכאי להחזר הוצאות שהוציא לצורך השתתפות בישיבות המועצה או ועדותיה לפי הוראות סעיף קטן (ב).
{{ח:תת|(ב)}} השר ושר האוצר יקבעו כללים ותנאים שלפיהם ישולם החזר הוצאות לפי הוראות סעיף קטן (א) לחבר המועצה ואת שיעורו.
{{ח:ת}} {{ח:הערה|פורסמו {{ח:חיצוני|תקנות המועצה הארצית לביטחון תזונתי (כללים ותנאים לתשלום החזר הוצאות לחברי המועצה)|תקנות המועצה הארצית לביטחון תזונתי (כללים ותנאים לתשלום החזר הוצאות לחברי המועצה), התשפ״ד–2024}}.}}

{{ח:סעיף|16|שירותים למועצה}}
{{ח:ת}} משרד הרווחה והשירותים החברתיים ייתן למועצה את השירותים הנדרשים לצורך פעילותה ולמימוש תפקידיה לפי חוק זה.

{{ח:סעיף|17|איסוף מידע ושמירת סודיות|תיקון: תשפ״ד}}
{{ח:תת|(א)}} בסעיף זה –
{{ח:תת|סוג=הגדרה}} ”חוק חופש המידע“ – {{ח:חיצוני|חוק חופש המידע|חוק חופש המידע, התשנ״ח–1998}};
{{ח:תת|סוג=הגדרה}} ”מידע“ – כהגדרתו {{ח:חיצוני|חוק חופש המידע#סעיף 2|בסעיף 2 לחוק חופש המידע}};
{{ח:תת|סוג=הגדרה}} ”רשות ציבורית“ – הממשלה ומשרדי הממשלה, לרבות יחידותיהם ויחידות הסמך שלהם, רשות מקומית ותאגיד שהוקם בחוק.
{{ח:תת|(ב)}} לשם ביצוע תפקידיה לפי חוק זה, רשאית המועצה לדרוש מרשות ציבורית מידע בעניין הנוגע לביטחון תזונתי; הרשות הציבורית תמסור את המידע למועצה לפי דרישתה, ואולם רשות ציבורית לא תעביר –
{{ח:תתת|(1)}} מידע כאמור {{ח:חיצוני|חוק חופש המידע#סעיף 9|בסעיף 9(א)(1), (2) או (4) לחוק חופש המידע}}, והיא רשאית שלא להעביר מידע כאמור {{ח:חיצוני|חוק חופש המידע#סעיף 9|בסעיף 9(ב) לחוק האמור}} או במקרה המנוי {{ח:חיצוני|חוק חופש המידע#סעיף 8|בסעיף 8(1) לחוק האמור}};
{{ח:תתת|(2)}} נתונים המהווים מידע אישי כהגד{{ח:הערה|ר}}תו {{ח:חיצוני|חוק הגנת הפרטיות|בחוק הגנת הפרטיות, התשמ״א–1981}}.
{{ח:תת|(ג)}} על העברת מידע מרשות ציבורית למועצה לפי סעיף זה, יחול {{ח:חיצוני|חוק חופש המידע#סעיף 11|סעיף 11 לחוק חופש המידע}}, בשינויים המחויבים.
{{ח:תת|(ד)}} שר המשפטים, בהתייעצות עם השר, יקבע הוראות בדבר אופן דרישת המידע וכן בדבר אופן העברתו ולוח הזמנים להעברתו למועצה.

{{ח:סעיף|18|דיווח שנתי}}
{{ח:תת|(א)}} המועצה תגיש לשר ולוועדת העבודה הרווחה והבריאות של הכנסת דין וחשבון על ביצוע תפקידיה, שייכללו בו גם המלצותיה; דין וחשבון לפי סעיף קטן זה יוגש אחת לשנה.
{{ח:תת|(ב)}} המועצה תקיים דיון בדין וחשבון השנתי לאחר הגשתו כאמור בסעיף קטן (א); הממשלה תקיים דיון בדין וחשבון השנתי במסגרת דיוניה בתקציב השנתי ותתייעץ עם המועצה לגבי התקציבים הקשורים לתחומי פעולתה.

{{ח:סעיף|19|שמירת דינים}}
{{ח:ת}} חוק זה בא להוסיף על הוראות כל דין ולא לגרוע מהן.

{{ח:סעיף|20|ביצוע ותקנות}}
{{ח:ת}} השר ממונה על ביצוע חוק זה, והוא רשאי, באישור ועדת העבודה הרווחה והבריאות של הכנסת, להתקין תקנות בכל הנוגע לביצועו.

{{ח:סעיף|21|}}
{{ח:ת}} {{ח:הערה|הנוסח שולב {{ח:חיצוני|חוק בתי משפט לעניינים מינהליים|בחוק בתי משפט לעניינים מינהליים, התש״ס–2000}}.}}

{{ח:סעיף|22|תחילה}}
{{ח:ת}} תחילתו של חוק זה שישה חודשים מיום פרסומו.

{{ח:חתימות|התקבל בכנסת ביום כ״ה בתמוז התשע״א (27 ביולי 2011).}}
* '''בנימין נתניהו'''
ראש הממשלה
* '''משה כחלון'''
שר הרווחה והשירותים החברתיים
* '''שמעון פרס'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]